kardosdrur/scandi-wiki huggingface dataset:
Anne-Marie Vedsø Olesen

Anne-Marie Vedsø Olesen (født 1962) er en dansk skønlitterær forfatter, uddannet læge ved Københavns Universitet.
Hun debuterede med den prisbelønnede middelalderroman Salernos sol i 2000, der blev udgivet efter at have vundet en andenplads i en forfatterkonkurrence udskrevet af Gyldendal og Det Kongelige Bibliotek i forbindelse med temaåret Middelalder 99.

Bibliografi 

 Salernos sol (roman, Gyldendal, 2000)
 Djævelens kvint (roman, Gyldendal, 2002)
 Tredje Ikaros (roman, Gyldendal, 2004)
 Gudernes tusmørke (roman, Gyldendal, 2007)
 Poe - 4 makabre hyldester, novellen Orkestergraven (novelleantologi, 2 Feet Entertainment, 2009)
 Hun var følelsesløs fra fødderne og nedefter, novellen Brangænes medicin (novelleantologi, FADL, 2009)
 Glasborgen (roman, Gyldendal, 2012)
 Orkestergraven (operalibretto, musik Bo Gunge, urpremiere på Den Fynske Opera 2012)
 Gudestorm (romantrilogi, Gyldendal, 2012)
 Fortællinger om kærlighed, novellen Postulanten (novelleantologi, Lindhardt og Ringhof, 2012)
 Dronningens dame (roman, Gyldendal, 2013)
 360 grader, novellen "Tip" (novelleantologi, Lindhardt og Ringhof, 2013)
 Bastarden (roman, Politikens Forlag, 2015)
 På månens horn (novelle, Unit e / Politikens Forlag, 2015)
 Mordersken (roman, Politikens Forlag, 2016)
 Lucie (roman, Politikens Forlag, 2018)
Månen over Øen (roman, Lindhardt & Ringhof, 2020)
Vølvens vej - Snehild (roman, Lindhardt & Ringhof, 2021)
Vølvens vej - Misteltenen (roman, Lindhardt & Ringhof, 2022)
Drift - seks noveller om lidenskab og død (novellesamling, 2 Feet Entertainment, 2023) 
Vølvens vej - Ulvegabet (roman, Lindhardt & Ringhof, 2023)

Priser og legater 
 1999 Konkurrence om den bedste middelalderroman udskrevet af Gyldendal og Det Kongelige Bibliotek – 2. pris for Salernos sol
 2003 Litteraturrådet: Arbejdslegat
 2005 Statens Kunstfond: Arbejdslegat
 2012 Autorkontoen: Arbejdslegat
 2013 Statens Kunstråds Litteraturudvalg: Arbejdslegat
 2015 Statens Kunstfond: Arbejdslegat
 2016 Autorkontoen: Arbejdslegat
 2018 Statens Kunstfond: Arbejdslegat
2018 Autorkontoen: Arbejdslegat
2019 Vinder af prisen Årets Danske Horrorudgivelse for romanen Lucie
2019 Statens Kunstfond: Arbejdslegat
2020 Statens Kunstfond: Arbejdslegat
2020 Autorkontoen: Arbejdslegat
2020 Danske Skønlitterære Forfatteres Skulderklaplegat
2021 Statens Kunstfond: Arbejdslegat
2021 Vinder af Niels Klim-prisen for romanen Månen over Øen
2022 Statens Kunstfond: Arbejdslegat
2022 Nomineret til Læsernes Bogpris for Vølvens vej, Snehild
2022 Vinder af DR Romanprisen for Vølvens vej, Snehild
2023 Nomineret til European Science Fiction Society (ESFS) Achievement Award i kategorien ‘Best Written Work of Fiction’ for Vølvens vej, Snehild
2023 Statens Kunstfond: Arbejdslegat

Referencer

Eksterne henvisninger 
 Forfatterens hjemmeside
 Litteratursiden 
 Gyldendal

Romanforfattere fra Danmark
Dansksprogede forfattere fra Danmark
Christian Wolff (filosof)

Christian (von) Wolff (Wolf eller  Wolfius, født 24. januar 1679 i Breslau, død 9. april 1754 i Halle) var en tysk friherre, filosof og matematiker med viden på mange områder. Han regnes for en af de vigtigste tyske filosoffer mellem Leibniz (død 1716) og Kant (død 1804).

Wolff udviklede en systematik, som søgte at forene billedet af mennesket som symptom af det system som Gud har skabt med billedet af mennesket som dets årsag. Hans grundlag var Leibnizs teologiske ideer, som placerer mennesket i toppen af skabelsen,

I 1721 holdt Wolff en forelæsning på universitetet i Halle om "kinesernes etik". Hans konklusion var, at etikken kunne bygges på fornuften alene uden indflydelse fra religionen. Det var imod den herskende pietistiske retning under ledelse af August Hermann Francke i Preussen, og Wolff blev udvist af landet. Han blev professor i matematik og filosofi ved universitetet i Marburg.

Men efter at Frederik den Store blev konge i Preussen 1740, blev Wolff hjemkaldt, udnævnt til kansler for universitetet i Halle og adlet til "rigsfriherre". Herefter fik Wolff meget stor indflydelse i tysk filosofi.

Det siges til og med, at Wolff "lærte filosofien at tale tysk". Han øvede stor indflydelse på Kant, hvis filosofi brød Wolffs indflydelse, samt på den schweiziske diplomat og retsfilosofiske forfatter Emerich de Vattel.

Wolff anses for at have indført oplysningstidens filosofi i Tyskland. Wolffs system indførte  fornuften i teologien, men uden at gå til de yderligheder helt at udelukke religionen fra filosofien som mange franske oplysningsfilosoffer gjorde. Det var i høj grad wolffianismen, der fik indflydelse på den danske oplysningstid, og fra omkring 1750 var det Wolffs system, der blev undervist på de danske universiteter.

Eksterne henvisninger 
 
 The Ontology of Christian Wolff: Existence as complement of possibility

 

Filosoffer fra Tyskland
Matematikere fra Tyskland
Friherrer fra Tyskland
Tyskere i 1700-tallet
Personer fra Schlesien
TV 2 Sport

TV 2 Sport var en dansk tv-kanal, der startede 9. januar 2007. Kanalen ejedes af TV 2 og fokuserede på sport, blandt andet håndbold, ishockey, basketball, cykling, fodbold og vintersport.

Navnet blev fra 2007 brugt om en anden kanal, der efter frasalg i 2013 blev til TV3 Sport 1.

4. januar 2020 åbnede TV 2 en ny tv-kanal ved navn TV 2 Sport X.

Noter 
TV 2 SPORT X 

Sport
Etableret i 2015
Niels På Dåse

Niels På Dåse er et dansk pige-punkband, der blev dannet i 2006. Bandet har sine rødder i Århus' BZ-bevægelse.

Gruppens musik bygger hovedsagligt på humor og er ikke direkte politisk.

Bandet består af:
 Tami Harmony Panik Vibberstoft (bas og vokal)
 Selina Lannie (trommer og vokal)
 Signe Tobiassen (guitar og vokal)

Udgivelser 
Der blev indspillet et album under titlen of doom med en række optagelser fra et øvelokale i samme år gruppen blev dannet, men det blev kun til omkring 15 cd'er, der alle var hjemmelavede.

Et egentligt album – også med titlen of doom blev udgivet i august 2007. Det er udgivet på pladeselskabet PincIncMusic.

Opløsning og Gendannelse 

Bandet gik i opløsning i 2008, blot en uge før indspilningen af deres 2. udgivelse. I marts 2011 dannede medlemmerne af Niels På Dåse på ny et band, denne gang under navnet Nelson Can.

Noter

Eksterne henvisninger 
 Interview med gruppen på guide.dk 

Punkgrupper fra Danmark
Musikgrupper fra 2006
Ophørt i 2008
Nip/Tuck

Nip/Tuck er en amerikansk tv-serie om to plastikkirurger. Serien startede i 2003 og blev hurtigt meget populær, fordi den handler om livets realiteter, og fordi den ikke moraliserer, pynter eller skjuler noget.

Ingen af de medvirkende hedder Nip eller Tuck. På amerikansk er nipping at nappe og tucking at smøge op, så Nip/tuck er manipulation af huden for at fjerne rynker og andre spor af alderdom = plastikkirurgi.

Plot
Sean og Christian har rundet de 40, og har været bedste venner siden de var unge. Sean er den samvittighedsfulde idealist/perfektionist, mens Christian er den inkarnerede ungkarl der nedlægger kvinder på stribe. Sean er gift med Julia, og deres forhold går også tilbage til ungdommen, hvor de alle tre var venner. Christian har altid været forelsket i Julia, men venskabet med Sean betyder mere for ham. De to venner arbejder sammen som plastik-kirurger i Miami, i firmaet McNamara/Troy (deres efternavne).

Eksterne henvisninger
 
http://www.niptuckshow.com/ 

Dramaserier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra FX
Medicinske-tv-serier fra USA
Herregårde i Haderslev Amt

Herregårde i Haderslev Amt.

Før kommunalreformen i 1970 bestod amtet af 5 herreder:

Haderslev Herred 

 Aastrupgaard

Frøs Herred 
 Gram Slot, Gram Sogn
 Nybølgård, Gram Sogn

Gram Herred

Sønder Tyrstrup Herred

Nørre Rangstrup Herred
Herregårde i Sønderborg Amt

Herregårde i Sønderborg Amt.

Før kommunalreformen i 1970 bestod amtet af 5 herreder:

Nybøl Herred 

Ballegård
Nybølgård 
Sandbjerg Gods

Augustenborg Flække 

Augustenborg Slot

Als Nørre Herred 

Nordborg Slot

Als Sønder Herred 

Gammelgaard
Rumohrsgaard
 Sønderborg Slot

Sønderborg Amt
Christian Karlsson

Christian Karlsson (født: 20. september 1969) er en svensk forhenværende professionel fodboldspiller. 

Han blev valgt som årets spiller i EfB i sæsonen 2001/2002.

Klubber
 Vellinge IF
 Trelleborgs FF
 19??-1998: Malmö FF
 1998-2000: IFK Göteborg
 2000-2002: Esbjerg fB (53 kampe, 7 mål)
 2002-2004: AB (42 kampe, 1 mål)

Eksterne henvisninger 
 

Fodboldspillere fra Sverige
Fodboldspillere fra Esbjerg fB
Fodboldspillere fra Trelleborgs FF
Fodboldspillere fra IFK Göteborg
Fodboldspillere fra Akademisk Boldklub
Fodboldspillere fra Malmö FF
Joakim Persson

Joakim Persson (Jokke eller Jocke) (født 3. april 1975) er en svensk tidligere professionel fodboldspiller.

Han blev valgt som årets spiller i EfB i sæsonen 2000/2001.

Klubber
 Högaborgs BK
 1993-1996: Malmö FF
 1996-1998: Atalanta BC
 1998-1999: IFK Göteborg
 2000-2002: Esbjerg fB (73 kampe, 8 mål)
 2002-2005: Hansa Rostock
 2005-2007: Stabæk Fotball
 2007-20??: Landskrona BoIS

Eksterne henvisninger 

Fodboldspillere fra Sverige
Fodboldspillere fra Esbjerg fB
Fodboldspillere fra Atalanta BC
Fodboldspillere fra Malmö FF
Fodboldspillere fra IFK Göteborg
Fodboldspillere fra FC Hansa Rostock
Fodboldspillere fra Landskrona BoIS
Fodboldspillere fra Stabæk Fotball
Herregårde i Tønder Amt

Herregårde i Tønder Amt.

Før kommunalreformen i 1970 bestod amtet af 5 herreder:

Tønder, Højer og Lø Herred 
 Kogsbøl Ladegård
 Schackenborg Slot

Slogs Herred

Hviding Herred 

Tønder Amt
 
Lister over bygninger, konstruktioner og anlæg i Danmark
Fred Brooks

Frederick Phillips Brooks, Jr. (født 19. april 1931, død 17. november 2022) var en amerikansk videnskabsmand indenfor datalogi. Brooks er blandt andet kendt for bogen "The Mythical Man-Month". Bogen er skrevet på baggrund af Books' erfaring som projektleder på udviklingen af IBM's OS/360 styresystem.

Eksterne henvisninger 

Dataloger fra USA
Henrik "Ismand" Nielsen

Henrik "Ismand" Nielsen (født 15. november 1971) er en dansk tidligere fodboldspiller (angriber).

Henrik Nielsen fik tilnavnet "Ismand", da han i sin tid i Esbjerg fB ikke var på fuldtidskontrakt, men havde ved siden af fodbolden et job på Hjem-Is i Esbjerg.

Henrik Nielsen er desuden far til Casper Nielsen, som spiller i Royal union Saint Gilloise og tidligere har spillet i OB.

Klubber

 Kvaglund IF
 -1999: Esbjerg IF 92
 2000-2003: Esbjerg fB (93 kampe, 30 mål)

Fodboldspillere fra Danmark
Fodboldspillere fra Esbjerg fB
Henrik Ibsen (fodboldspiller)

Henrik Ibsen (født 15. januar 1971) er en dansk forhenværende professionel forsvarsspiller i fodbold, der er spillende træner for Føvling Stenderup Ungdoms- og Idrætsforening.

Han blev valgt som årets spiller i EfB i sæsonen 1999/2000.

Referencer 

Fodboldspillere fra Danmark
Fodboldtrænere fra Danmark
Fodboldspillere fra Esbjerg fB
Boddum

Boddum er en lille landsby i Thy og ligger 50 kilometer nord for Holstebro og 30 kilometer syd for Thisted. Landsbyen ligger i Thisted Kommune midt på en østvendt halvø, også kaldet Boddum, som går ud i Limfjorden, nord for Thyholm. Boddum hører til Region Nordjylland. Landsbyen har tidligere haft en skole, der nu er blevet til en daginstitution, "Boddumhus".

Etymologi 
Boddum har efterleddet -um (heim) i betydningen hjemsted.

Historie 
Boddum landsby bestod i 1682 af 34 gårde og 8 huse med jord. Det samlede dyrkede areal udgjorde 794,7 tønder land skyldsat til 169,98 tønder hartkorn. Boddum Kirke lå for sig selv ca. 500 m nord for landsbyen.

Ifølge en opgørelse fra 1803 bestod Boddum af 29 gårde, 3 udflyttede og 15 huse.

I landsbyen lå præstegård, smedje og skole. I det 20. århundrede oprettedes et forsamlingshus og et vandværk. Nogen egentlig byudvikling er dog aldrig fundet sted.

Noter

Litteratur 
 Gregers Begtrup: Beskrivelse over Agerdyrkningens Tilstand i Danmark; Syvende Bind: Nørre-Jylland, Tredje Deel; Kjøbenhavn 1812
 Kristian Hald: Vore Stednavne; Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Lokaliteter i Thisted Kommune
Lars Jakobsen

Lars Jakobsen, kan henvise til flere personer:

 Lars Jakobsen (OB) – dansk fodboldspiller (f.1961) med fortid i OB.
 Lars Jakobsen (HB) - dansk fodboldspiller (f.1970) med fortid i Næstved og Herfølge.
 Lars Jakobsen (EfB) – dansk fodboldspiller (f.1971) med fortid i Esbjerg fB.
 Lars Jacobsen – dansk fodboldspiller (f.1979) fra bl.a. FCK.
 Lars Jakobsen (tegner) – dansk tegner.
Puntland

Puntland er en tidligere region i det nordøstlige Somalia. I 1997 erklærede områdets de facto-lederskab, at Puntland var en autonom stat, men det er endnu ikke blevet anerkendt af noget land eller nogen international organisation.

Mod vest grænser Puntland op mod Somaliland, der er en anden ikke-anerkendt stat, der har forsøgt at løsrive sig fra Somalia. Der bor cirka 4.8 milioner mennesker i puntland og 150.000 puntlandæner i Oman ( dhofar provinsen ) og doollo zone ethopien .

Referencer 

 Puntland  på talenlytte.com

Somalia
Nutidens omstridte geografiske områder
Simon Karkov

Simon Karkov (født 3. august 1976) er en dansk fodboldspiller.

Simon Karkov fik sin debut på EfB's førstehold som 16-årig i 1993. Samlet set spillede han 167 kampe for klubben og scorede 25 mål.

Simon blev i 1992 kåret som Årets U/16-talent i dansk fodbold. Han har spillet 32 landskampe for henholdvis U16-, U17- og U19-landsholdene. I de 32 kampe har han scoret 6 mål.

Simon bor i Varde med kone, en datter og en søn.

Referencer

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Fodboldspillere fra SC Heerenveen
Fodboldspillere fra Herfølge Boldklub
Fodboldspillere fra Fimleikafélag Hafnarfjarðar
Fodboldspillere fra Leiknir Reykjavík
Fodboldspillere fra Varde IF
Vaksdal

Vaksdal er en kommune i Vestland fylke i Norge. Kommunen ligger mellem Bergen og Voss kommuner, øst for Osterøy kommune. I nord grænser den til Vik og Modalen, og i syd til Kvam og Samnanger. Over Romarheimsfjorden i nordvest ligger Lindås kommune.

Den i oprindeligt meget moderne Vaksdal mølle i byen Vaksdal , og tekstilindustrien ved Dale er industrielle centre i kommunen. 

Naturen i kommunen kendetegnes af det man gerne forbinder med typisk vestlandsnatur, med fjorden mod Osterøy og fjeldområderne omkring Bergsdalen.

Mange af elvene i kommunen er udbygget til vandkraft.

Eksterne henvisninger 

 Kultur i Vaksdal på kort fra Kulturnett.no 

Kommuner i Vestland
Kommuner i det tidligere Hordaland fylke
Tasteinstrument

Et tasteinstrument el. tangentinstrument er et musikinstrument som betjenes vha. taster – samlet kaldet klaviatur eller manual. Eksempler på tasteinstrumenter er klaver, cembalo, spinet, virginal, klavichord (strengeinstrumenter), orgel, akkordeon (blæseinstrumenter), celeste (rørklokker) og synthesizer (elektrisk).

De første tasteinstrumenter regnes for at være middelalderlige, men det romerske orgel "hydraulis" havde også en form for tastatur til at aktivere piberne (vha. trækstænger). Tastaturet har skiftet udseende op gennem renæssancen og barokken, ligesom der har været eksperimenteret med forskellige alternative former, bl.a. med ekstra tangenter (se under klaviatur).

Visse instrumenter kan have flere rækker af tastaturer (manualer) – et orgel har ofte to til fire manualer samt et klaviatur der betjenes med fødderne (kaldet pedal), mens cembaloer har ét eller to manualer.

Eksempler på tasteinstrumenter 
 Cembalo
 Clavicyterium
 Clavinet
 Klaver
 Flygel
 Pianino
 El-klaver
 El-orgel
 Hammerklaver
 Harmonium (også kaldet: Trædeorgel)
 Keyboard (instrument)
 Kirkeorgel
 Klavichord (også stavet: Clavichord)
 Spinet
 Synthesizer
 Virginal (også kaldet: Muselar og ottavino)

Se også 
 Klaviatur

Musikinstrumenter
Voss

Voss eller Voss herad er en kommune i Vestland fylke i Norge. I nord grænser den til Vik, i øst til Aurland og Ulvik, og Kvam og i vest til Vaksdal. Bergensbanen går gennem kommunen, og Voss station ligger i kommunens centrum, Vossevangen.

1. januar 2020 blev Voss kommune og Granvin herad slået sammen med navnet Voss eller officielt Voss herad.

Folk fra Voss kaldes vesser.

På norrønt hed Voss Vors. Stednavnet stammer tilbage fra perioden mellem år 200 og 600, og var allerede i vikingetiden så gammelt, at betydningen var glemt. Nogen knytter det til Vosso-elven, andre til højder i landskabet. I landnamstiden tog udvandrende vesser navnet med til Island; i Landnámabók nævnes ti af dem, og der findes mindst fem Voss-gårde på Island. Om landnamsmanden Torvid Ulvsson står der, at han "drog fra Voss til Island, og Loft, hans frænde, gav ham land på Breidamyr, og han boede på Vossabø." 

I Voss ligger Bømoen, en norsk militærlejr, som i de senere år har været vintertræningscenter for NATO-allierede.

Voss fjellheisar er et populært skiliftanlæg, beliggende nord for Voss centrum. Det er Hordalands største skisportsanlæg.
Myrkdalen Fjellheisar er en voksende konkurrent, og skimulighederne er store på Voss.

Personer fra Voss 
 Brynjel Andersen Gjerager († 1838), politiker, eidsvollsmand
 Brynjulf Bergslien († 1898)
 Per Sivle († 1904), forfatter
 Knud Bergslien († 1908), kunstmaler
 Knute Nelson († 1923), politiker, guvernør og senator for Minnesota i USA, født i Evanger
 Nils Bergslien († 1924), kunstmaler
 Sjur Lindebrække († 1998), politiker
 Knute Rockne († 1931)
 Bergfrid Fjose († 2004), stortingsrepræsentant, socialminister, født i Ullensvang
 Lars Leiro († 2005), stortingsmand, regeringsmedlem, født i Haus
 Jon Lilletun († 2006), stortingsmand, født i Vossestrand
 Konrad B. Knutsen († 2012), politiker 
 Svein Blindheim, modstandsmand († 2013)
 Nils T. Bjørke (1959-), bonde, leder av Norges Bondelag
 Hilde M. Lydvo (1970-), stortingsrepræsentant
 Heiki Holmås (1972-), stortingsmand

Referencer

Eksterne henvisninger 

 Voss Kommune
 Voss på snl.no
 Voss Now – flotte billeder fra Voss af vossingen Svein Ulvund
 Voss Resort|*Voss Resort vinter 

 
Kommuner i Vestland
Kommuner i det tidligere Hordaland fylke
Vintersportssteder i Norge
Yasmine Garbi

Yasmine Garbi (født 9. oktober 1970 i Stockholm) er en svensk skuespiller.

Garbi studerede ved Teaterhøjskolen i Stockholm 1999-2003.

Filmografi 
 2011 – Spesialenheten (TV, Norge)
 2008 – Sommer (TV)
 2007 – Out (Film)
 2006 – Jul i verdensrummet(TV) (krediteret som Yasemine Garbi)
 2004 – Gunstlingen (TV)
 1996 – Nudlar och 08:or (TV)
 1994 – Fritänkaren (Film)

Ekstern kilde/henvisning 
 
 Svensk Filmdatabas om Yasmine Garbi

Skuespillere fra Sverige
Personer fra Stockholm
Jens Jørgen Hansen

Jens Jørgen Hansen (født: 4. januar 1939 i Struer, død 2. januar 2022) var en dansk fodboldspiller og førsteholdstræner i Esbjerg fB, samt landsholdsspiller.

Jens Jørgen Hansen var med 417 førsteholdkampe den spiller, som har spillet fjerdeflest kampe for EfB gennem tiden.

Han har spillet 40 A-landskampe for Danmark, 2 B-landskampe og 6 U-landskampe. Jens Jørgen var bl.a. med A-landsholdet til EM i Spanien i 1964.

Jens Jørgen Hansen var med til at vinde DM-guld i 1961, 1962, 1963 og 1965, samt til at vinde pokalturneringen i 1964.

Jens Jørgen var en kort overgang i 1972 træner for EfB's førstehold.

Referencer

Eksterne henvisninger 

Fodboldspillere fra Danmark
Fodboldtrænere fra Danmark
Fodboldspillere fra Esbjerg fB
Fodboldtrænere fra Esbjerg fB
Personer fra Struer
Per Mikael Jensen

Per Mikael Jensen (født 2. april 1962 i Aarhus-bydelen Egå) er en dansk mediechef og journalist. Han var til udgangen af 2013 øverste chef for Metro International – en global gratisaviskoncern bl.a. ejet af investeringsselskabet Kinneviks, der også ejer MTG (Viasat, Tv3, Tv1000). Fra 1. maj 2006 til 1. august 2007 var Per Mikael Jensen administrerende direktør for TV 2/DANMARK A/S. Han er fra 1. juli 2017 koncernchef og adm. chefredaktør for mediehuset Altinget.dk, Altinget.se og Mandag Morgen.

Jensen blev uddannet fra Danmarks Journalisthøjskole i 1989.

Han har arbejdet for Politiken fra 1989 til 96 og kom i 1997 til Jyllands-Posten i København, hvor han blev redaktør for JP København og senere i 1998 chef for avisens bladhus i København.

Da Jensen begyndte hos TV 2, var han vice president og international chefredaktør for Metro International i bl.a. London og New York, stillinger han fik som administrerende direktør og chefredaktør på metroXpress i Danmark, hvor han begyndte i 2001. Stillingen hos Metro International tiltrådte han i 2003.

26. juli 2007 annoncerede Per Mikael Jensen, at han ved udgangen af oktober samme år ville forlade TV 2 for en topstilling hos sin tidligere arbejdsgiver Metro International.. Grundet en mulig kommende habilitetskonflikt, besluttede bestyrelsen for TV 2 1. august 2007, at Per Mikael Jensen skulle fratræde øjeblikkeligt. Han fortsatte dog som rådgiver for bestyrelsen til oktober.

Kilder 

Erhvervsfolk fra Danmark
Journalister fra Danmark
Ansatte ved TV 2
Personer fra Aarhus
Personer i Kraks Blå Bog
Journalister ved Politiken
Aorta ascendens

Aorta ascendens "Første" del af aorta (pulsåren) efter denne forlader venstre ventrikel i hjertet (venstre hjerte halvdel). Ordet betyder lidt frit oversat "den stigende aorta", så ascendens fortsætter indtil aorta begynder at bue lateralt (ud til siden) og lidt dorsalt (bagud), hvilket vil sige henholdsvis væk fra midten af kroppen og mod ryggen. Aorta ascendens afgiver mindre pulsårer, der forsyner selve hjertemuskulaturen med blod, de såkaldte kranspulsårer eller coronararterier. Dette sker umiddelbart efter aortas udtrædelse af hjertet.

Se også 
 Aorta
 Arcus aortae

Arterier

de:Aorta#Abschnitte
Arcus aortae

Arcus aortae, Aortas (hovedpulsårens) bue. Stykket mellem aorta ascendens og aorta descendens, altså den mest kranielle del af hele aorta.

Pulsårens bøjning er på lidt over 180º i det vertikale, lodrette plan. Desuden løber den en smule dorsalt, bagud. Hvis ikke den gjorde det, ville den skulle gå gennem hjertet; i stedet går den bagom.

Arcus aortae afgiver tre store pulsårer til forsyning af hoved og overekstremiteter:
 truncus brachiocephalicus,
 som forsyner højre arm (går over i arteria subclavia og senere a. brachialis dextra)
 og højre side af halsen, hjernen og hovedet (via grenen arteria carotis communis dextra).
 arteria carotis communis sinistra, der forsyner venstre side af hoved, hjerne og hals,
 arteria subclavia sinistra, der forsyner venstre arm (går over i arteria brachialis sinistra).

De to aa. subclaviae afgiver desuden mindre kar til forsyning af hals, forreste del af brystkassen og andre væv i og omkring regionen.

Se også 
 Aorta
 Aorta ascendens
 Aorta descendens

Noter 

Arterier
Backpacking

Backpacking er en rejseform, hvor den rejsende på egen hånd rejser med en rygsæk ("backpack"), deraf navnet. Backpacking bliver også kaldt rygsæksrejse. Rejsen er ofte billigere en konventionelle rejsetyper, da den normalt ikke inkluderer guide, hoteller (ofte foregår overnatning i telt eller på moteller) og leje af bil eller taxakørsel.

Eksterne henvisninger 

 

Ferie